Downloaded from YTS.MX
Official YIFY movies site: YTS.MX
LITSON MANOK
Hindi ako aso, o, hindi
Para dumaan sa ganitong kahihiyan
Hindi ako aso, o, hindi
Hoy, 'yong aso!
Huy, alis diyan! Pesteng 'to! Labas!
MAKALIPAS ANG 3 TAON
Good morning, Ms. Leda.
Kumusta ka, iho?
Pedro, pag nag-iwan ng pangit na review 'yong babaeng 'yon,
lagot tayong lahat.
Kailangan ko no'ng pinatuyong karne kaya humanap ka ng paraan.
Yes, chef. Wag kang mag-alala, nakakuha na 'ko.
Mahirap bang mag-good morning? Wala naman may ayaw no'n.
Good morning kanino?
Pinadalhan na 'ko ng bastos na voice message ng boss mo.
Sabihin mo sa kanya, di ko na susuplayan ng karne 'yong restaurant niya.
Sige na, Mr. Osmar. Tulungan mo na 'ko.
Pag ikaw na ang chef, hanapin mo 'ko. Pasensya na.
Josimar, 'yong longganisa ni Mrs. Rosa. Limang kilo.
Mr. Osmar, iniisip kita kanina.
Naisip ko, "Malamang hindi pa kumakain 'yon."
Bagong prito.
-Ang coxinha na 'to… -'Yan ang secret weapon ko.
Sige na nga.
Tutulungan kita, pero ngayon lang.
-Salamat, Mr. Osmar. -Pinatuyong karne.
Ang huling piraso.
Bilis. Alis na.
May kailangan ka pa ba?
Wala na.
Salamat, Mr. Osmar. Iba ka talaga!
Uy, aso, o! Habulin n'yo!
Dira ulo ka ba? Di mo ba kami nakita?
Sorry, kasalanan ko.
Kasalanan mo talaga!
Tara na. Mag-ingat tayo. Maraming kamoteng driver dito.
Nag-sorry naman ako, di ba?
-Ang sungit! -Alis na!
Pasensya na. Diyos ko!
Panganib ka sa daan!
BAWAL PUMASOK YBAÉ RESTAURANT
Tinakot mo 'ko!
Lagi na lang.
Dito ka na ba nakatira, Pedro?
Pagdating ko, pagkaalis ko, nandito ka.
Higit pa dito ang buhay. Mag-gym ka, manood ng sine.
-Makipag-date ka. Enjoy-in mo ang buhay. -Ganito ako nag-e-enjoy.
Ewan ko, a.
Makipag-date ka, makipaghalikan. Nakalimutan mo na yata 'yon, e.
Kainin mo 'to.
Grabe!
Tira-tirang karne 'yan. Eksperimento lang. Ano?
Sobrang sarap. Grabe, gawa mo 'to?
Iniisip kong ipakita kay Ivan. Baka isama niya sa menu.
Bakit?
-Seryoso ka ba? -Oo.
Uy, Pedro, sa tingin mo ba maglalagay siya ng coxinha sa menu niya?
Pareho ba tayo ng boss?
Ang OA mo, a.
Minsan maganda ang mood niya.
-Walang magkakamali ngayon. -Yes, chef!
Hello, kumusta?
Ivan, nagrereklamo na ang mga tao sa mabagal na serbisyo.
Akala ko ba walang problema?
Dapat flawless ang bawat plato ko, Martha.
Walang aalis sa restaurant ko nang hindi nasisiyahan.
Makinig ka.
Alam mo kung ano ang nakataya dito ngayon.
Wag mo 'kong biguin, maliwanag?
Pedro, 'yong pinatuyong karne?
Perfect.
Pedro.
-Ayos ka lang ba? -Oo, nagpapahangin lang.
Pag nakita ka ni Ivan, naku. Nandito na siya.
-'Yong babae? -Oo. Halika na.
Masaya 'kong naparito ka ulit sa restaurant, Laura.
Ipinapangako ko sa 'yo ang isang di malilimutang gabi.
Masarap 'yong appetizer, gaya ng dati.
Di nagkakamali si Ivan, ano?
Mahirap magkamali
pag paulit-ulit mong ginagawa ang parehong bagay.
Di niya gusto lahat.
Sabi mo pinuri niya 'yong appetizer.
Galing sa ilong. Alam ko 'yong ngiti niyang gano'n.
At alam mo?
Tama siya.
Gusto niyang masorpresa.
Kailangan mong gumawa ng kakaiba para sa kanya.
Di ako mag-iimprovise dahil sa ngisi. Susundan ko lang ang menu.
Balik na sa pwesto.
Narinig n'yo 'ko?
Yes, chef!
Tingnan natin kung aayawan niya 'to.
Hindi!
Hulihin n'yo 'yong aso!
Ingat!
Kalma lang!
-Pa'no nakapasok dito 'yan? -Hulihin n'yo!
Wag!
Wag mo siyang sasaktan.
Gutom lang siya.
Wag kang makialam dito, bata.
Gagawin ko ang gusto ko. Kusina ko 'to.
Akin ang kusinang 'to.
Ivan, bitawan mo ang bata.
Bitawan mo siya!
Sige na, parekoy. Alis na!
Diyos ko naman, Ivan, kumalma ka nga!
Balik na sa trabaho. Naghihintay si Laura.
Kusina mo 'to, di ba?
Ikaw ang magluto.
Ivan…
Ivan.
Pag lumabas ka sa pintong 'yan, tatapusin ko ang career mo!
Ivan!
Sige na, guys!
Martha, dalawang tempura, dalawang lobster, at isang soup!
Yes, chef.
-Yes, chef! -Sige na.
Pa'no 'yong kay Laura?
Gagawan ko ng paraan.
Wala ng karne. Kinuha no'ng aso lahat.
Hindi lahat.
Coxinha?
Kung gusto akong sorpresahin ni Ivan, nagawa niya.
Pwede siyang makausap?
Kailangang umalis ni Ivan saglit.
Ang sous-chef namin ang naghanda niyan.
Tama. Hindi ako hahainan ni Ivan ng ganito.
Pwede ko bang makilala ang sous-chef?
Oo naman.
Hindi gumana.
-'Yong mukha niya… -Gumana.
Sige.
Sandali lang.
Tinatawag ka ba niya?
-Pucha. -Iwan mo 'tong pamunas mo.
-Pupunta na 'ko. -Sige na.
Ito si Pedro.
-Magandang gabi. -Sa 'yo din.
Ikaw pala ang nagdesisyong hainan ako ng coxinha
sa ganitong kalibreng restaurant?
Tama ka, ma'am.
Lumaki akong pinapanood ang nanay kong maghanda ng coxinha.
Nagpasya 'kong gumawa ng sarili kong interpretasyon ng recipe niya
na may mas kontemporaryong katangian.
Ang tapang.
Guys.
Simula ngayong araw,
idadagdag natin ang coxinha sa menu!
Magaling.
Ano'ng sinabi ko?
Ikaw ang Hari ng Coxinha!
-Salamat. -Pedro…
Gusto kong i-level up mo ang restaurant na 'to.
Ito ang…
pinapangarap ko.
Uy, parekoy.
May utang ako sa 'yo, a?
Kung hindi dahil sa 'yo…
Mas kailangan mo yata 'to kaysa sa 'kin.
O.
Salamat, parekoy.
Pedro, ano'ng nangyari, anak?
'Yong anak mo na nga pala ang bagong head chef sa Ybaé.
-Tingnan mo! -Naku, anak ko…
-Chef! -Napakagwapo mo, Pedro.
Pag kalmado na ang lahat sa trabaho,
pupunta 'ko diyan.
Ang tagal ko nang hinihintay kumalma lahat sa trabaho mo.
Pangako 'yan.
Sige, anak.
Ipinagmamalaki kita, Pedro.
Mahal kita, bye.
-Mahal kita. -Bye.
-Mahal din kita. -Bye.
Ano'ng ginagawa mo diyan?
Ano ba'ng problema?
Diyos ko, natutulog ako!
Alisin mo 'yang aso sa ulanan, Diyos ko naman!
Uy, teka! Mababasa mo…
lahat.
Congrats. Nagawa mo nga, parekoy.
Hay…
Diyos ko po…
Tigil! Respetuhin mo 'ko. Tinanggal kita sa ulanan.
Maliligo tayo.
Uy. Tama na! Kumalma ka.
Uy.
Sobrang baho mo. Grabe!
Ang baho mo pa rin, pero…
at least di ka na sobrang amoy basura.
Sige na.
Dali na, parekoy.
Ito ang water bowl mo.
Dito ka naman matutulog.
Sa napakakomportableng kama na 'to.
Ito ang banyo mo. Tingnan mo.
Banyo. Huy!
Nakikinig ka ba?
Kita mo? Maayos at malinis.
Kita mo kung ga'no ako kabait sa 'yo?
Okay na? Sige na, higa na.
Higa na.
Napakakomportable.
Ano 'yon? Gutom ka ba?
Sige. Magluluto ako ng makakain natin.
Ang cute.
Ayan.
Hala?
Hanep.
Aray.
Aray. Tama na, parekoy.
Ang sakit ng ulo ko.
Okay ka rin naman pala.
Huy.
Ano'ng nangyayari?
Ano ba 'yan, parekoy?
Hindi! Wag! Tingnan mo 'to!
Ano ba, parekoy!
Tingnan mo 'tong nangyari!
Sinira mo ang bahay ko!
'Yong chef's coat ko. Wag!
Wag!
Diyan ka lang.
Ikaw…
Ang kulit!
Akin na 'yan!
Bitaw!
Bitaw na!
Bitawan mo ang coat ko!
Akin na!
Kita mo?
Hindi naman masama, e.
Di ba?
Tara?
Halika na.
BEST FRIEND HAVEN
Dahan-dahan.
Ingat, Camila, Diyos ko naman!
Kalma, Lu. Ayos lang ang lahat.
Mapagkakatiwalaan mo ako.
Ayan, good job.
Gusto talaga nila siya.
Pero hindi lang sila, 'no?
-Bagong kliyente? -Oo.
Wag ka nang umasa. Mas gusto niya ang hayop kaysa tao.
Sumama ka sa 'kin.
Sasama ka ba sa 'kin? Sasama ka ba, bagong kliyente? Dito.
Ano'ng pangalan ng poging ito?
Pedro.
-'Yong aso. -A, siya.
Oo.
Ano, e… Wala siyang pangalan.
Wala siyang pangalan? Wala kang pangalan, sweetie?
Lu, di ka maniniwala.
Sobrang kabado ni Pablo pero nakikipaglaro na siya sa iba ngayon.
Sabi ko nga, kailangan lang nila ng pagmamahal.
-Hi? -Hi.
Kilala kita.
-'Yong hit-and-runner ng aso! -Teka, ano?
Hindi, biglaan lang akong huminto. Minor lang.
Ikaw, ha, pogi?
Ano'ng ginagawa mo kasama ang di magaling na driver na 'to?
Mukhang gusto ka niyang makasama.
Oo, pero hindi pwede, parekoy. Wala nang pwesto.
Sa bahay mo?
Sa buhay ko.
Kasya ang aso sa buhay ng lahat. Kaya nga iba't iba ang sukat nila, e.
Lu, wag mo nang ipilit. Kung gusto, may paraan.
At hahanap tayo ng may gustong alagaan ka.
Di ba, pogi?
Pero… tingin n'yo ba matatagalan siyang maampon?
Ikaw ang magsabi. Ayaw mo sa kanya, di ba?
Mas matagal maampon ang matatandang aso.
-Ano 'yon? -Ano'ng problema?
Ayos ka lang, dude?
Kailangan kong maupo.
-Heto. -Teka lang, parekoy.
Salamat.
Okay ka na?
Oo, sobrang sakit lang ng ulo ko.
Lagi niyang dinidilaan ang ulo ko.
May nase-sense ka, ano, parekoy?
Tama na, parekoy.
Ano?
Nase-sense nila ang mga di natin naiisip.
Totoo. Kung ako sa 'yo, magpapatingin ako sa doktor.
Pedro Dantas, 27 taong gulang, tama?
Tama.
Sige, Pedro, sabihin mo sa 'kin ang tungkol sa sakit ng ulong sinasabi mo.
Araw-araw kong nararamdaman 'yon.
Sa nakalipas na tatlong linggo,
nakakaramdam ako ng matalas na sakit sa bandang kaliwa ng ulo ko.
Okay.
Dok,
matatagalan po ba 'to? Hinihintay na 'ko ng restaurant staff ko.
Pedro, kailangan pa nilang maghintay nang konti.
Bakit?
Pwede ko bang ipakita sa 'yo 'yong image?
-Pwede ba? -Sige.
Nakikita mo ba 'tong mass na 'to?
Sa likod ng kaliwang tenga mo?
Pinapakita ng image na 'to ang posibleng tumor sa utak.
Cancer.
Cancer…
Makukumpirma ng biopsy…
ang glioma.
Kapag nakumpirma natin 'yon,
sisimulan natin ang cancer treatment.
Walang lunas.
Pero posible pa rin ang mataas na kalidad ng buhay.
Pedro?
Naiintindihan mo ba?
Ano…
BRAIN GLIOMA
ISANG AGRESIBONG TUMOR SA UTAK
SAKIT NG ULO, KOMBULSYON, PAGSUSUKA
GLIOMA TREATMENT
WALANG LUNAS
Pedro?
Pedro!
Pedro! Nasusunog na 'yan!
Mainit!
Bwisit!
-Ano'ng nangyayari? -Wala, Paula.
Nakabantay si Martha sa 'yo. Ayos ka lang ba?
Ayos lang ako. Bumalik ka na sa station mo.
Ano 'yon?
Patingin. Bebendahan ko.
Ayos lang, sugat lang 'to. Pakuha ng glove.
Chef.
Ayos ka lang?
Oo, Martha, ayos lang ang lahat. Ano lang…
-Dumulas lang. -Oo.
Pedro, hindi ka mukhang okay sa 'kin. At kailangan ko ang 100% mo dito.
Nandito ako 100%, Martha. Walang problema.
Ano…
Ako…
Nagpuyat ako para pagtrabahuhan 'yong bagong menu, at medyo…
Kapag may iniisip siya, nagdo-double shift siya, di ba?
Kailangan ko ng dalawang linggo para sa bagong menu.
Hindi. Di pwedeng tumigil ang restaurant. Kailangan kita dito araw-araw.
Kaya na ni Paula 'yon.
-Ako? -'Yong current menu. Oo.
Ako na'ng bahala sa lahat ng station, Martha. Kaya ko na 'to.
Ayaw mo bang magpa-impress?
Dalawang linggo?
Dapat lang maganda ang menu na 'yan, a.
Sigurado 'yan.
Paula.
Salamat.
Hi, anak.
Napanaginipan kita.
Kumusta ka?
Ikuwento mo sa 'kin ang unang araw mo bilang head chef.
MA, MAY KAILANGAN…
MA, MAY KAILANGAN AKONG SABIHIN SA 'YO
May kailangan akong sabihin sa 'yo.
May cancer ako.
At magiging mahirap na sarilinin 'to.
Pero alam mo na 'yon, ano?
Binabalaan mo na 'ko sa pagdila sa ulo ko.
Salamat, parekoy.
Ayan. Welcome sa bahay mo.
Uy, parekoy.
Dahil gagawin na natin 'to,
kailangan nating magkaro'n ng rules, okay?
Una, sa labas ka lang iihi at dudumi.
'Yan ang kama mo. At wag mong sisirain ang mga gamit ko.
Gumastos ako ng 200 reais para sa mga laruan mo.
At bawal na ang pagkaing pangtao, okay?
Kumain ka ng kibble.
Wag mo 'kong tingnan nang ganyan.
Kibble, maliwanag?
Alam kong bago lahat 'to para sa 'yo.
Bago rin sila sa 'kin.
Pero magkasama na tayo ngayon.
Ikaw at ako.
Ay, naku.
Uy.
Relax ka lang. Ayan.
Magiging mabango ka na.
Papatulugin pa kita sa kama ko.
Ano kayang ipapangalan ko sa 'yo?
Thor.
Hindi, hindi Thor. Ang payat mo masyado para maging Thor.
Magiging aso ka ba na may pangalang pangtao?
Parang… Ivan.
Ang pangit. Ayoko rin no'n.
Ano'ng ipapangalan ko sa kulay caramel na aso?
Uy! Wag mo 'kong hilahin!
Kalma lang, parekoy.
Tandaan mo, dapat sabay tayo.
Okay? Sit.
Sit. Ayan.
Kita mo? Mas okay 'yan.
Good boy.
Mas okay 'to.
Caramelo!
SI YAHWEH ANG AKING PASTOL, HINDI AKO MAGKUKULANG
Baguhin Mo ang aking buhay Ang aking kondisyon
Matagal ko nang di nasisilayan ang araw
Sinusubukan nilang ibaon ang aking ligaya
Sinusubukang patayin Ang aking mga pangarap
Narinig ni Lazarus ang boses Niya
No'ng tinanggal ang batong iyon
Matapos ang apat na araw Nabuhay Siyang muli…
Pedro! Ngayon lang kita nakita dito, a.
Uy, Ms. Zélia. Napadaan lang ako.
At 'yong musika…
Naakit ako.
Kailangan ko na ng isang milagro
Alisin ang aking bato
Buhayin Mo ang aking mga pangarap
Baguhin ang aking buhay
Gawin Mo akong isang milagro
Ako'y Iyong lapitan
Ms. Zélia, ito 'yong susi.
Nando'n 'yong pagkain niya, 'yong tali niya.
At 'yong mga laruan niya, ayan, nakakalat.
Wag kang mag-alala. Ako na'ng bahala, iho.
Ilalakad ko siya para makaihi at dumi siya, di ba?
Biyaya mula sa Panginoon ang mga aso.
-Amen. -Amen.
Uy, parekoy.
Simula na ng treatment ko ngayon.
Tulungan mo 'ko, ha?
Wag mong papahirapan si Ms. Zélia.
-Bye. -God bless you!
Magpakabait ka, ha.
CHEMOTHERAPY
Pedro Dantas?
CHEMOTHERAPY RECEPTION
Sumama po kayo sa 'kin.
Uy.
Pareho lang 'yan kahit isa lang ang itlog mo.
Ano?
Di ba testicular cancer ang meron ka? Karaniwan 'yon sa edad natin.
Hindi.
Ligtas pala 'yong betlog mo.
E, ikaw?
Di ako gano'n kaswerte, e.
Pero ayos lang, gumagana pa rin naman ako.
Masaya 'kong makilala ka.
Leo pala.
Pedro.
Brain glioma.
Makinig ka, Pedro. Sobrang tagal ko nang labas-masok dito.
Dadating 'yong mga doktor, magsasabi ng mga numero,
mga posibilidad, survival rates, blah, blah, blah.
Pero nakakita na 'ko ng mga taong may 5% odds na nakaalis dito, at…
'yong mga may 95% odds na sa basement ang hantungan.
-Sa basement kasi 'yong— -Gets ko.
Pero ang mahalaga, ito.
Positibong pag-iisip.
A, talaga?
May life coach na 'ko.
-Ayos. -Seryoso ako.
Isipan mo. May ilalala pa 'to.
Wala na.
Kakatupad pa lang ng pangarap ko.
Tapos, nasungalngal agad ako.
Oo, naiintindihan ko.
Tapos naisip mo, "Bakit ako?" Di ba?
'Yon ang una nating naiisip.
"Bakit ako?"
Pero bakit hindi?
Di tayo espesyal dahil lang may cancer tayo.
Wala tayong pinagkaiba sa lahat.
Gano'n lang ang buhay.
MAMA
Di mo pa sinasabi sa kanya?
Naku po.
Wala kang pinagsabihang kahit sino, ano?
O.
Kunin mo 'to.
Kunin mo na.
Flip-book 'yan. Flip mo nang mabilis para makita mo.
LIGTAS ANG BETLOG KO
Astig.
Hindi, regalo ko 'yan.
Salamat.
Walang anuman, pare.
O. Uy, parekoy.
Nasa'n si Ms. Zélia?
Nandito ako.
Ano'ng nangyari?
Ano'ng nangyari dito?
Ang nangyari, e, demonyo ang asong 'to!
Nadapa akong una mukha sa halamanan.
Kung di ako niligtas no'ng Elias sa panaderya,
nando'n pa rin ako ngayon.
Tinapon niya lahat ng kibble sa sahig. Tingnan mo.
Wala siyang kinain.
A… Halos wala.
Tingnan mo ang ginawa niya sa Bibliya ko.
Ha?
Pasensya na, Pedro,
pero di ko na babantayan ulit ang hayop na 'to.
Excuse me.
Pasensya na, Ms. Zélia. Di naman…
Bye!
Di ba dapat tutulungan mo 'ko?
Di ko kakayanin 'to nang mag-isa.
Maiara at Maraísa.
Wala ba kayong kahihiyan?
Di ba kayo nagsisisi?
Ano'ng kalokohan 'to?
Lagi n'yong inaaway si Pablo. Bakit?
"Kasi pit bull siya na may matinis na boses."
Kalokohan! Bullying 'yan.
Di n'yo pwedeng gawin 'yon.
Anak ng— Di ako makikipagtalo.
Tama na. Di ako makikipagtalo. Di n'yo pwedeng gawin 'yon.
-Grabe! -Oo naman, Mr. Emílio.
Naiintindihan ko.
May biglaang gastos lang ngayong buwan, pero magbabayad kami ng upa.
Opo, Mr. Emílio. Babayaran ka namin.
Babayaran namin lahat no'ng apat na buwan.
Ako… Anak ng—
Hoy! May mga bata.
…pulgas.
Kakasuhan niya tayo, Lu.
Hay, naku. 'Yong impaktong anak ng… pulgas na 'yon.
Tingin niya matatakot niya 'ko.
Walang abogado ang magsasara sa 'tin.
Huy! Walang magsasara. Walang isasara.
Magsasara ang bintana ni tita.
Sara… Bukas.
Girl, napagdaanan na natin 'to dati. Makakahanap tayo ng solusyon.
Ayos. Ito talaga ang kailangan ko.
Aabandunahin mo na naman ba siya? Lu, tumawag ka ng pulis.
-Nasa'n ang telepono? -Hindi!
Gusto ko lang siyang i-enroll.
Uy, Mr. Solution!
Marami kaming plans para sa 'yo.
Masyadong silver 'yong silver. Walang kwenta 'yong gold.
Diamond plan ang pinakamaganda. May paligo, grooming, at training.
Credit card o e-wallet?
Credit card.
May installment kami.
Hello sa inyong lahat. Ito si Caramelo, ang bago nating estudyante.
Naaalala n'yo ba siya? Ha?
Maiara at Maraísa. Walang kalokohan, kuha n'yo?
Paghihiwalayin ko kayo. Tingnan n'yo si Simone.
Walang kalokohan, okay?
Maswerte si Caramelo na nahanap ka niya.
Di lumalampas ng tatlong taon ang mga asong kalyeng gaya niya.
Oo.
Ako yata 'yong maswerte.
Sit.
Tingnan mo 'to.
COXINHA, JABUTICABA, KASOY
Sit.
Diyos ko!
Grabe!
Guys. Ay, oops.
Good boy!
Dapat gayahin mo ang mukhang 'yan.
Uy!
Nasa lunchbox ni Caramelo 'yong report card niya.
Bukas ulit.
Ibig kong sabihin, si Caramelo. Bukas ulit kami ni Caramelo, di ba?
REPORT CARD CARAMELO
"Behavior: 1."
Inasahan na natin 'yon.
"Participation: 7."
Congrats, parekoy. Nakakasabay ka na.
"Eating: 0."
Bakit di ka kumakain?
Tingnan mo, masarap. Malinamnam, o?
Hindi masarap.
Magluluto ako.
Mahigit 400 na sila sa Earth…
May kulang.
…bago pa ang mga dinosaur.
Nagustuhan mo ba?
Naman. Gusto mo lahat ng niluluto ko, e.
Mga pating…
May matalas na pandama na…
Bakit?
…electric fields, at maging isang patak ng dugo na milya-milya ang layo.
Gusto mo 'yong mga pating?
Nag-ampon ako ng kakaibang aso.
May higit 500 species ito,
mula sa mabibilis na hunters tulad ng tiger shark
hanggang sa mapayapang…
Nakatira sa tabing-dagat ang lola mo.
Magiging mahirap sabihin sa kanya 'to.
Sobrang hirap.
Caramelo!
-Pedro? -Hello, Ma.
Bitaw na!
Tama na.
Bitaw na!
Ang dami niyang energy, ano?
Kailan ka pa nagkaoras para sa aso?
No'ng isang araw lang, sabi mo, "Ma, wala 'kong oras sa kahit ano."
Ano'ng nagbago? Ha?
Naku…
May nangyari ba, anak?
May cancer ako.
May nangyari ba, anak?
Trabaho.
Ang hirap ng trabaho.
Lalabas na 'yong bagong menu at kailangan ko ng…
Kailangan ko ng tulong perpektuhin 'yong moqueca.
Pumunta ka rito para humingi ng tulong sa eksperto. Tara.
Ipagluluto mo ako.
Tingnan mo kung okay na.
Yes, chef!
Ma, wag mo siyang bigyan.
Ganito.
-Masarap, di ba? -Oo nga.
Pero medyo maalat 'yong kanin.
-Talaga? -Oo.
Di ko napansin.
-Ako na ang maghuhugas. -Hindi, anak.
-Hayaan mo na 'ko, Ma. -Lumabas ka naman ng kusina.
Ang ganda ng araw, anak, o.
-Ilakad mo si Caramelo sa tabing-dagat. -Caramelo.
Tara sa beach?
Aalis na muna kami.
-Sige, anak. -Okay?
-Bye, Ma. Love you. -Bye, anak. Mahal kita.
Sasabihin ko sa kanya sa susunod, parekoy.
'Yong nanay ko kasi…
Masayahin siyang tao.
Ayokong sirain 'yon.
Tara, Caramelo!
Dolphin float kayo diyan! Pating!
May alligator din!
Caramelo! Tigil, parekoy!
Caramelo!
Caramelo! Teka, parekoy! Wag!
Baliw ka ba? Tigil!
Wag!
Bitawan mo 'yan! Bitawan mo na!
Hindi madali, Kevinho.
-Camila! -Ano?
Tingnan mo sino'ng paparating.
-Ano naman? -Anong "ano naman"?
-Okay ba 'yong itsura ko? -Maganda ka.
-Medyo… -Maging natural ka lang.
Guys…
Nawala ko si Caramelo sa dagat.
-Ano? -Ano'ng sabi mo, Pedro?
Pero nagdala 'ko ng ibang alaga.
Tingnan mo! Uy, pating!
-Diyos ko. -"Malaking pating ako!"
Sobrang cute!
Tingnan mo siya.
Akala niya asong pating siya.
Nakakatuwa. Kahit magunaw ang mundo, masaya pa rin sila.
Masyado tayong nag-aalala, tinatago ang nararamdaman natin.
Gusto mo bang maghapunan?
-Ano? -Oo.
Sa restaurant ko. Kung sa'n ako nagtatrabaho bilang chef.
-Teka, ulit. -Sige.
Susubukan namin mamaya 'yong bagong menu, at gusto kong…
Sasama din ako!
-Oo naman. -Siyempre.
Panauhing pandangal ko kayo.
-Astig. -A…
Pedro, di ko alam kung makakapunta 'ko.
Walang magbabantay sa mga aso, 'yong schedule ko…
Walang naka-schedule! Pwede ka.
Ayos. Si Jeová ang magbabantay sa mga aso,
maiiwan si Caramelo sa mga kaibigan niya, at si Camila…
Kailangan na talaga namin ng night out.
Sakto.
Matutuwa 'ko pag nakapunta ka.
Salamat.
-Kayong dalawa. -Ayon naman pala!
Teka lang. Caramelo!
-Oops. -Caramelo, baba.
-Walang anuman! -Baba!
-Ano'ng ginawa mo? -Ano'ng problema?
Sinasakripisyo ko ang sarili ko para sa 'yo!
-Sinakripisyo? -Sino'ng may ayaw ng libre?
-Mahiya ka nga, Luciana! -Libreng pagkain 'yon!
Ayaw mo ba no'n, Zezé? Zezé?
-Baliw ka! -Gusto mo ba ng libreng pagkain?
Table four.
Dalawang coxinha, isang feijoada, at dalawang moqueca.
Yes, chef!
Pedro, tuwang tuwa ang mga tao sa appetizer.
Ayos 'yon, Martha. Dumating ba lahat?
Dumadagsa ang mga tao. Umaasa ako sa 'yo, okay?
Ako'ng bahala.
Babalik na 'ko.
Uy.
Nandito na 'yong babaeng sinasabi mo.
Diyos ko.
-Nauuhaw na 'ko. -Wag mong inumin 'yan!
Bote ba 'to na nagpapanggap na baso?
-Ito ang baso mo. -Laro ba 'to?
Excuse me, ladies. Maaalok ko ba kayo ng alak?
-Tubig lang sa 'kin. -Sige.
-Biodynamic wine ito. -Bio ano?
Dynamic.
Bagay na bagay sa menu namin.
-Diyos ko. -Sige, bagayan natin 'yon.
Hanep, ang ganda niya, dude.
Kaakit-akit. May karisma siya, ano?
Ano'ng nakita sa 'yo ng babaeng 'yan?
Kumusta ang itsura ko?
-Hetero, dude. -Ano'ng ibig sabihin no'n?
Papatulan ka niya. Pero aayusin ko 'yang unibrow na 'yan.
-Sa susunod, makinig ka sa payo ko. -Pupunta na 'ko do'n.
Sige na!
Dali na!
Malasing ka niyan, Diyos…
Ako na.
Excuse me.
Hi.
-Wow, ang sarap. -Ano 'yon?
'Yong pagkain.
-Tinakot mo 'ko. -Ano…
-Sayang di tayo masasamahan ng chef. -Oo nga.
Pero oo.
Mula sa kusina. Ngayong araw, ipagluluto kita.
-Kayong dalawa. -Nakakatuwa naman.
Salamat, Pedro.
Kailangan ko nang bumalik sa kusina, literal na nagliliyab na 'yon.
Sige. Masarap lahat, Pedro. Relax ka lang.
-May mas sasarap pa. Excuse me. -Sigurado 'ko.
"Masarap lahat, Pedro."
-Wag ka nga. -"Masarap ako, Pedro."
-Sino'ng masarap kain ngayon? -Huy.
Sino'ng masarap ang kain ngayon?
Yayayain mo ba siya sa bahay mo?
Parang ang landi ko naman?
Yayayain ko siya.
Malandi ka kasi, Paula.
-May point ka diyan. -Mainit.
Chef, pakiusap.
Kailangan ng asin.
Pakikuha na.
Yes, chef.
Ayos ka lang ba?
Ano 'to?
Uy, Pedro.
-O? -May buhok sa counter.
Pakuha ako ng bandana.
Salamat.
Balik na sa trabaho, sige na.
Table seven, para sa dalaga.
Pedro.
Sobrang alat daw sabi ng customer.
-Maalat? -Maalat.
Kakatikim ko lang niyan. Imposible.
Paula.
Sobra ba?
Hindi, ano lang…
'Yong totoo, Paula.
Di makakain, Pedro.
-Di naman maalat. -Oo kaya.
Sobrang alat.
Walang problema. Maaayos natin 'to.
Akin na. Maaayos natin 'to.
Wag kang mag-alala.
Pedro, ayos ka lang ba?
Pedro.
Chef.
Pag um-okay ang lahat,
baka mabawi mo ang panlasa mo pagkatapos ng operasyon.
Gagawin namin ang lahat sa abot ng makakaya namin.
Uy.
Ano daw?
Masyado yata 'kong kinabahan.
Dahil sa bagong menu, alam mo na. At…
Alam ko 'yong tungkol sa cancer.
Pero…
Sinabi ko sa kanila na asawa mo 'ko para masamahan kita dito.
Ano'ng sinabi ng doktor sa 'yo?
Hindi raw gumana 'yong treatment ko.
Na lumaki 'yong tumor.
At ooperahan nila 'ko sa utak sa isang linggo.
Kailangan kong umuwi.
BEST FRIEND HAVEN DOG TAXI
Pedro…
Alam kong nakakainis marinig na magiging maayos ang lahat…
Camila, wag na.
Walang lunas 'to.
Sa isang linggo, bubuksan nila ang ulo ko.
At kung di man ako mamatay…
Kung di man ako mamatay, baka maging gulay ako buong buhay ko.
Gusto ko munang mapag-isa.
Salamat talaga. Para sa lahat.
Pasensya na.
Gusto mong maglaro, parekoy?
Pasensya na kung natakot kita, ha?
Aray ko, parekoy.
Pedro, tumatawag ako pero hindi ka sumasagot.
May kinuha nang bago si Martha pero walang may gusto sa kanya.
Umaasa kaming lahat na babalik ka.
Ano'ng nangyayari, dude? Sagutin mo 'ko, please.
Nag-aalala 'ko.
Pedro.
Sira ulo ka ba? Um-absent ka sa chemo nang walang pasabi?
Ano'ng problema mo?
Ano?
Kumusta ka?
'Yong operasyon? Kailan na ba 'yon?
WAG MANIWALA SA KAPALARAN MANIWALA SA SARILI
Pa'no mo nalaman?
Pa'nong hindi? Mabilis ang tsismis.
Pitong araw na lang.
Anim, di ba? Kasi tapos na 'yong kahapon.
Akala ko nandito ka para pasayahin ako.
May anim na araw ka, Pedro.
Anim na araw.
Bago 'yon, may buong buhay ka pa, pare.
Alam mo?
May oras pa para mag-iwan ka ng marka mo sa mundo.
Hanep, rich kid.
Magluto ka na lang, ha?
-Di ko na magagawa 'yon. -Wag ka nga, tama na.
Nasa'n na 'yong positibo mong pag-iisip?
Pag bumalik na 'yong panlasa mo, ipagluluto mo ako, okay?
Sige.
Ano'ng gusto mo? May naisip ka na ba?
Ewan ko. Naisip ko 'yong itlog ng isda, e, alam mo 'yon?
-Hay, naku. -Caviar ba 'yon?
Tigilan mo na nga 'yong betlog, pare.
Baliw na baliw ka sa betlog.
Pero kumusta kayo no'ng babaeng 'yon?
Ayokong pag-usapan.
Ganito ba siya kabaduy lagi, Caramelo?
Ba't ko naman hahabulin 'yon?
Nag-aalala ka masyado sa future na wala naman ngayon.
Ang mahalaga, buhay ka ngayon.
Tingnan mo. O.
PAGULUNGIN LANG ANG BOLA
Pagulungin lang ang bola.
Ang pangit talaga no'ng sa 'yo.
Totoo.
Salamat, pare.
Isang buwan?
Uy, sandali.
Isang buwan para mabayaran 'yong utang?
Imposible 'yon.
-Kailangan ng plan B. 'Yon lang 'yon. -Anong plan B, Camila?
Nasa plan Z na tayo. Wala na. Tapos na.
Tapos na tayo.
Kevinho.
Di na 'ko magsisinungaling.
Wala na tayong magagawa, okay?
Mag-eempake na 'ko ng mga gamit—
Tumingin ka sa 'kin. Walang mag-eempake.
Makakakuha tayo ng pera.
Pa'no? Ni hindi nga tayo makautang sa bangko, e.
Di ko alam, Lu, pero magagawan natin 'to ng paraan.
Hi, Pedro.
May problema ba?
-Lahat… -Ayos lang.
Ayos lang lahat. Kumusta ka?
Ayos lang ako.
Ang totoo…
Gusto kong humingi ng tawad
sa nangyari kagabi.
Ang dami natin.
Nakakaistorbo tayo, Kevinho. Tara na.
Mag-empake na tayo, okay?
Ha?
Gusto mong maglakad?
Uy.
Kukunin mo siya, di ba? Pag may nangyaring masama.
Pedro, magiging maayos ang lahat.
Kukunin mo siya, di ba?
Siyempre naman pwede ko siyang kunin.
Kukunin ko siya. Kahit na 'yong shelter…
Ano'ng meron sa shelter?
Camila.
Di porke't may cancer ako, di mo na 'ko sasabihan ng problema mo.
-Alam ko, Pedro. -Sabihin mo na.
May nakuha akong sulat,
at kung di ko mabayaran lahat ng utang ko, kailangan naming umalis.
Pero wag kang mag-alala, kaya ko 'to.
Kaya natin 'to.
Nang magkasama.
Uy!
GROOMING
Ayan.
Bagay sa 'yo, ang cute mo.
Salamat.
Salamat sa lahat.
Alam mo kung ano'ng nakakamangha?
Ano?
'Yong lasa mo.
Nalalasahan kita.
Uy! Hindi!
-Babalik ako. -Diyos ko.
Dahan-dahan.
Di ko alam kung masarap. Pero kailangan nating kumain.
Ano'ng problema?
Bugok.
Pa'no mo nalaman 'yon?
Halika.
Ang galing, a.
Omelet, ginisang kabute, at cherry tomato confit.
-Grabe, ang sarap. -Masarap?
-Sobrang sarap. -Talaga?
Tinulungan ako ni Caramelo.
Salamat, Caramelo.
At ginawan ko rin siya ng pang-aso.
Kita mo, Caramelo? Si Pedro, ang dog chef.
Nga pala, may idea 'ko.
Pero di ko pa pwedeng sabihin.
May importanteng bagay lang na kailangan ko munang asikasuhin.
Pedro.
May…
Ang pinakamasarap na yakap ng ina…
ay ito.
Balot ng asukal at pinirito sa mainit na mantika.
Kahit wala akong panlasa, alam ko ang lasa nito.
Ang pagkain ay pag-aalaga.
Nagluluto tayo para magbahagi… ng pagmamahal.
'Yon ang turo ng lola ko sa mama ko,
tinuro naman sa 'kin ng mama ko…
At tinuro mo naman sa 'kin.
At ituturo mo naman sa mga anak mo.
Gusto ko magulo dito sa bahay na 'to.
'Yong amoy ng piniprito at cinnamon.
Ipagluluto mo lagi ang mga anak mo.
Salamat sa lahat, Ma.
Ang yakap mo ang pinakamasarap sa mundo.
Sigurado ka bang gusto mong kunin 'yan?
Pwede pa naman, a.
COXINHA NI NEIDE
Ang daming aayusin para maging "pwede pa."
Pa'no tayo magluluto dito nang hindi natetetano?
-Wag ka ngang OA. -Okay, bale…
Gusto mong iwan ang marka mo sa basurang 'to?
Oo.
Ano na? May gusto ka ba o ako na'ng bahala?
Surprise na lang.
Sabi mo 'yan, a.
Bawal betlog.
Panira naman ng vibe 'to.
Betlog?
Wag mo ng itanong.
Magtrabaho na tayo. Marami pa tayong gagawin.
O, si Caramelo!
O, o, o, o, si Caramelo!
Kaibigan si Caramelo Hindi siya mapanganib
Nanghahabol ng motor na maingay
Brazilian, mutt ba ang tawag sa kaniya?
Respeto sa asong kalye Parte siya ng kasaysayan
Tumatalon at kumakawag ang buntot Nakakatawang aso
Tumatalon at kumakawag ang buntot Caramelo, makulit ka talaga
Tumatalon at kumakawag ang buntot Nakakatawang aso
Tumatalon at kumakawag ang buntot Caramelo, makulit ka talaga
PET MENU DOGXINHA - MEATBARK
Sobrang… Akin 'to.
Akin 'to.
Wag n'yong papalampasin.
May coxinha para sa mga tao. May dogxinha para sa mga aso.
Isama ang alaga n'yo at tulungang iligtas ang Best Friend Haven.
DOGXINHA NI CARAMELO
Nagustuhan mo ba?
Ito 'yong idea ko.
Pa'no 'yong operasyon mo?
Marami pang oras bago 'yon.
Luto na tayo?
Ang daming coxinha no'n, a. Ang laki ng utang namin.
-Ang ganda. -Di ba?
Sobrang ganda. Ang galing.
Wag mo nang kainin 'yang pagkain sa ospital.
Pinagluto kita ng espesyal.
Mabilis lang ako.
Tara na, Caramelo. Ihahatid muna kita sa daycare.
Halika na.
Uy.
Uy, Sandro.
Nasa'n si Leo?
Pwede ba tayong mag-usap?
Sumama ka sa 'kin.
Nagkaro'n ng pulmonary embolism si Leo.
Pumunta siya sa ospital kagabi, pero sa kasamaang palad, di niya kinaya.
Ayos lang siya, e.
Pedro, ilang taon nang di gumagana 'yong chemotherapy niya.
Pero gaya ng lagi niyang sinasabi, gumagana pa naman siya.
-Gusto mo ba ng tubig? -Kaibigan ko siya.
Pinapabigay niya sa 'yo 'to.
Gusto ka talaga ni Leo, Pedro.
"Kung binabasa mo 'to,
"ibig sabihin wala na 'kong oras para sabihin ang pinakamahalagang bagay.
"Bro, hindi ito tungkol sa pag-iiwan mo ng marka sa mundo.
"Tungkol ito sa impact mo sa mga tao.
"Mahal kita, rich kid."
BOLA NG LIWANAG
Pedro nga pala.
Brain glioma.
Takot din ako no'n pagdating ko dito.
Pero sabi ng kaibigan ko, ang importante, kung pa'no natin haharapin 'to.
Alam mo na.
Positibong pag-iisip.
Testicular cancer?
Lymphoma.
Ligtas ang betlog mo.
Hindi ko alam ang hinaharap.
Di ko alam kung gagana 'to.
Pero gaya ng turo ni Leo, ang importante, 'yong ngayon.
At ngayon, sigurado akong gagawin natin ang lahat
para maging matagumpay 'to.
Para kay Leo 'to.
Para sa mga aso.
At ililigtas natin ang Best Friend Haven.
Tama!
TULUNGANG ILIGTAS ANG MGA KAIBIGANG ASO SA BEST FRIEND HAVEN
Pa'no pag walang pumunta?
Pupunta na 'ko sa kusina. Paula, 'yong fryer.
Sindihan mo na 'yong fryer.
Tara, girls! Game na!
Hi! Sweetheart!
Dalawang dogxinhas…
Kung kailangan mo ng investor…
tawagan mo 'ko.
Anak, aalis na 'ko, ha? Bye.
Tara na rin ba?
Kailangan kong magsara ng trailer, tapusing maglilinis.
Kasama sa ritwal 'yon.
Gusto mong tulungan kita?
Magpahinga ka na. Okay?
Mabilis lang ako.
Sasamahan ako ni Caramelo.
Sige. Pero wag kang magtatagal, ha?
Grabe 'yong unang araw natin, 'no?
Salamat sa pag-aalaga sa 'kin.
Ang galing ng teamwork natin, ano?
O, hapunan. Tikman mo.
Ayaw mo ba?
Ano'ng problema?
May masakit ba, parekoy?
Salamat. Ang galing n'yo.
-Hindi, magaling tayo. -Totoo.
-Masaya 'ko. -Naku, girl.
May iba pa bang…
Si Caramelo.
Uy, ano'ng nangyari?
Nasa'n si Pedro?
-Diyos ko. -May sugat siya sa paa.
-May nangyari kay Pedro. -Pakihawakan.
Pasuyo no'ng paa niya.
-Tara na, Camila. -Dali na, Neide.
Tara.
Diyos ko. Halika na.
Hinahanda na ang operating room.
Manalig kayo, okay?
Pedro?
Naririnig mo ba 'ko?
Oo.
Mabuti naman.
Ano'ng nangyari?
Hinimatay ka…
at iniligtas ka ng aso mo.
Kailangan ka naming operahan sa lalong madaling panahon.
Naka-schedule na ang operasyon mo dalawang oras mula ngayon.
Ano ang tsansa ko?
May posibilidad ng pangmatagalang pinsala.
Tulad ng cognitive at motor impairments.
Maraming posibilidad.
Kasama ang pagkamatay, tama?
Natatakot ako.
Nandito ako, anak ko.
Magiging maayos ang lahat.
Maiwan ko muna kayo.
Salamat, dok.
Pa'no si Caramelo?
-Di pwedeng pumasok si Caramelo dito, e. -Oo nga, anak.
Kailangan kong…
Kailangan kong makita si Caramelo.
Gusto ko siyang pasalamatan.
Baka ito na ang huli.
Heto.
Kinausap ko 'yong admin pero bukas pa mabibigyan ng clearance si Caramelo.
Kalma ka lang.
Neide.
May plano ako.
EMERGENCY
Sige na, Camila!
Takbo na! Dali!
Dali, dali, dali!
Takbo na!
Anak.
Caramelo.
Salamat, Caramelo.
Salamat sa lahat.
Mahal ko kayo.
Mahal ka rin namin. Sobra.
Kailangan ng matinding lakas ng loob para lumaban para sa buhay mo.
Sobrang tindi.
Dahil lumilipas ito sa isang kisapmata.
Caramelo!
Araw-araw,
taon-taon.
Tapos, 12 taon na ang nakalipas.
Sino'ng mag-aakala?
Para sa isang lalaking may pitong araw na lang, maswerte ako.
Humihinga.
Nakakaramdam.
Nabubuhay.
Araw-araw.
Wala pa ring lunas.
Pero pa'no kung malapit nang magkaro'n?
Bumubuo ng buhay, gumagawa ng mga plano.
Nangangarap.
Caramelo, wag!
Lagi kang nasa tabi ko, parekoy.
Caramelo, tinuruan mo 'kong mabuhay sa kasalukuyan.
Dito.
Ngayon.
Ilang beses mo na 'kong iniligtas.
Pero ang totoo niyan,
ang pagmamahal mo ang nagliligtas sa 'kin araw-araw.
Pinapaalala sa 'kin no'n kung ano talaga ang mahalaga.
CARAMELO HAVEN
May mga pagtatagpo na may kapangyarihang baguhin ang buhay natin.
At gano'n ang atin.
Mahalaga ang papel nila sa balanse ng karagatan.
Pero sa kabila ng kahalagahan nila, may bantang hinaharap ang mga pating.
Ang mga aksyon ng mga tao. Predatory fishing…
Alam ko ano'ng magpapasaya sa 'yo.
Sa pagitan ng langit at dagat
May kalawakan
Na 'sing tamis ng caramel
Sa walang hangganang
Pagkakataon o kapalaran
Napakagandang maglayag kasama ka
Ikinukuwento ko sa hangin Ang istorya natin
At ang damdamin ay nagiging alaala
Pinagaling mo ako, binigyang liwanag
Binigyang saysay mo ang lahat
Ako sa 'yo, ikaw sa 'kin
Sa bawat pagkadapa, sa bawat haplos
Alam kong hihintayin mo ako
At binibilang ko ang mga oras
Na makikita kang muli
Sasabihin ko sa 'yo
Kung pa'no mo 'ko tinuruang magmahal
Pag kasama ka, mas maganda ang lahat
Pag nakita kang muli
Sasabihin ko sa 'yo
Kung pa'no mo 'ko tinuruang magmahal
Pag kasama ka, mas maganda ang lahat
Pag nakita kang muli
Sasabihin ko sa 'yo
Kung pa'no mo 'ko tinuruang magmahal
Pag kasama ka, mas maganda ang lahat
Pag nakita kang muli
Sasabihin ko sa 'yo
Kung pa'no mo 'ko tinuruang magmahal
Pag kasama ka, mas maganda ang lahat
Sa pagitan ng langit at dagat
May kalawakan
Na 'sing tamis ng caramel
Nagsalin ng Subtitle: Patricia Claudia Albano